יהודה קורייאט (השני)

הרב יהודה קורייאט (השני; סביב ה'תק"ל, 1770 - אדר ה'תר"ו, 1846) היה רב ומשורר מחכמי מרוקו ודיין בליוורנו שבאיטליה. מחבר הספר 'מאור ושמש'. רבו המובהק של רבי אליהו בן אמוזג.
 קורותיו 
רבי יהודה נולד בטיטואן לאביו רבי אברהם רפאל במרוקו. בשנת תקמ"ז עבר עם אביו לאצווירא, שם התחתן בו' טבת ה'תק"ן עם מסעודה לבית אבן שטון.ראו: ר"מ עמאר, הקדמה לספר מעט מים לר"י כנאפו. סביב שנת תקנ"ג אביו עקר לליוורנו, אך רבי יהודה נשאר במוגאדור. בהמשך בעקבות גזירה של מושל העיר מוגאדור, לא יאוחר משנת תקע"ב, ברח לאיטליה יחד עם אחותו, ושם הדפיס את ספרו של אביו - 'זכות אבות'. בהיותו בליוורנו, כיהן דיין בבית הדין יחד עם רבי יעקב נוניס ואיס, רבי יעקב די מדינא, רבי שם טוב סאמון, ועוד.ראו כ"י שו"ת זרע יעקב ספריית בית המדרש ללימודי יהדות, ניו יורק, ניו יורק, ארצות הברית Acc. 2943 עמ' 56 בעימוד דיגיטלי. וכן ישב לצד הדיין רבי אברהם ברוך פאפירנו.ראו קטלוג רפאלי 26 פריט 14. וכן היה מחכמי ישיבת 'פרנקו' בעיר.ראו: אסופות חלק א עמ' רפה.

נפטר באדר ה'תר"ו (1846) בליוורנו.

 משפחתו 
רבי יהודה ייחס את עצמו לרבי יהודה בן עטרראו: מאור ושמש דף נד ע"ב. ולרבי כליפא בן מלכא.ראו: מאור ושמש דף יג, ב. מבניו ידועים רבי אברהם קורייאט השלישי שהיה דיין במוגאדור (נפטר בחיי אביו בשנת תר"ה). וכן רבי יצחק מחכמי ליוורנו.ראו קטלוג ברנד 17 פריט 183. 

אחותו קלרה התלאמנה בגיל צעיר, ונדדה עמו ממרוקו לאיטליה,ראו: רבי אברהם בן אמוזג, בספרו 'אברהם בכל' עמוד א. ושם מתאר שרבי אליהו בן אמוזג נולד במרוקו בגיל 3, אך התברר שפרט זה לא נכון, שכן באוטוביוגרפיה שכתב רבי אליהו בן אמוזג על עצמו, הוא מעיד על עצמו שנולד בליוורנו (ראו: נחום סוקולוב, ספר זיכרון לסופרי ישראל החיים עמנו היום, בתוך: 'האסיף' תרמ"ט).  לימים, רבי יהודה גידל ולימד את בנה - רבי אליהו בן אמוזג.ראו: הקדמת רבי אליהו בן אמוזג לספר 'מאור ושמש'.

 חיבוריו 
 ספרו 'מאור ושמש' - כולל מקבץ של כמה חיבורים קדמונים בענייני קבלה ודרש, ופירושים שכתב על התורה, נדפס בליוורנו תקצ"ט. אחד החיבורים הוא פירוש קדמון לתפילת 'עלינו לשבח' שמצא בשנת תקע"ו בספרייה של פריז.

 הערות שוליים 

קטגוריה:רבנים מרוקאים
קטגוריה:אסואירה: רבנים
קטגוריה:ליבורנו: רבנים
קטגוריה:דיינים
קטגוריה:נפטרים ב-1846